CELEX: 62022TN0081
Language: ga
Date: 2022-02-11 00:00:00
Title: Cás T-81/22: Caingean arna tabhairt an 11 Feabhra 2022 – Euranimi v Commission

4.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 148/30
            
         
      Caingean arna tabhairt an 11 Feabhra 2022 – Euranimi v Commission
      (Cás T-81/22)
      (2022/C 148/49)
      Teanga an cháis: an Béarla
      
         Páirtithe
      
      
         Iarratasóir: European Association of Non-Integrated Metal Importers & distributors (Euranimi) (an Bhruiséil, an Bheilg) (ionadaí: M. Campa, D. Rovetta, P. Gjørtler agus V. Villante, Dlíodóirí)
      
         Cosantóir: an Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  Rialachán Cur Chun Feidhme (AE) 2021/2012 ón gCoimisiún an 17 Samhain 2021 lena bhforchuirtear dleacht frithdhumpála chinntitheach agus lena mbailítear go cinntitheach an dleacht shealadach a forchuireadh ar allmhairí de tháirgí cruach dosmálta cothroma fuar-rollta de thionscnamh na hIndia agus na hIndinéise, (1) arna fhoilsiú in Iris Oifigiúil an Aontais Eorpaigh an 18 Samhain 2021, maidir le bearta arna ghlacadh i gcomhthéacs an imeachta frith-dhumpála AD670 a neamhniú;
               
            
                  —
               
               
                  a ordú don gCoimisiún Eorpach costais an iarratasóra a íoc.
               
            
         Saincheisteanna dlí agus príomhargóintí
      
      Mar thaca leis an gcaingean, maíonn an t-iarratasóir trí shaincheist dlí.
      
                  1.
               
               
                  An chéad saincheist dlí lena n-éilítear sárú ar Airteagal 3(4) de Rialachán (AE) 2016/1036 ó Pharlaimint na hEorpa agus ón gComhairle, (2) i ndáil maidir le measúnú carnach ar éifeachtaí allmhairí ó na tíortha lena mbaineann – sárú ar cheart cosanta an iarratasóra – earráid fhollasach measúnaithe.
               
            
                  2.
               
               
                  An dara saincheist dlí lena n-éilítear sárú ar Airteagal 3(2) de Rialachán (AE) 2016/1036, i ndáil leis an measúnú díobhála agus cúisíochta do tháirgí de bhunú na hIndia agus na hIndinéise araon – earráid fhollasach measúnaithe.
               
            
                  3.
               
               
                  An tríú saincheist dlí lena n-éilítear measúnú mícheart ar leas an Aontais a thugann údar maith le dleachtanna frithdhumpála a fhorchur.
               
            
         (1)  Rialachán Cur Chun Feidhme (AE) 2021/2012 ón gCoimisiún an 17 Samhain 2021 lena bhforchuirtear dleacht frithdhumpála chinntitheach agus lena mbailítear go cinntitheach an dleacht shealadach a forchuireadh ar allmhairí de tháirgí cruach dosmálta cothroma fuar-rollta de thionscnamh na hIndia agus na hIndinéise (IO 2021 L 410, lch. 153).
      
         (2)  Rialachán (AE) 2016/1036 ó Pharlaimint Na hEorpa agus ón gComhairle an 8 Meitheamh 2016 maidir le cosaint i gcoinne allmhairí dumpáilte ó thíortha nach baill den Aontas Eorpach iad (IO 2016 L 176, lch. 21).